1. gr. laganna orðast svo : Markmið laga þessara er að vernda líf og heilsu manna , eignir og umhverfi með því að tryggja fullnægjandi eldvarnaeftirlit , forvarnir og viðbúnað við eldsvoðum og mengunaróhöppum á landi . Eftirfarandi breytingar verða á 2. gr. laganna : Á eftir 1. málsl. kemur nýr málsliður , svohljóðandi : Lögin gilda enn fremur um björgun á fastklemmdu fólki úr mannvirkjum og farartækjum með sérhæfðum björgunarbúnaði . Á eftir orðinu „ skipum “ í 2. málsl. kemur : með haffærisskírteini . Eftirfarandi breytingar verða á 3. gr. laganna : Skilgreining hugtaksins eldvarnir verður svohljóðandi : Allar fyrirbyggjandi aðgerðir sem miða að því að koma í veg fyrir eldsvoða eða hindra útbreiðslu elds . Skilgreining hugtaksins mannvirki verður svohljóðandi : Hvers konar jarðfastar framkvæmdir manna , svo sem hús og aðrar byggingar eða skýli , samgöngumannvirki , virkjanir , dreifi - og flutningskerfi rafveitna , hitaveitna , vatnsveitna og fjarskipta , fráveitumannvirki , göngubrýr í þéttbýli og togbrautarbúnaður til fólksflutninga . Til mannvirkja teljast einnig tímabundnar og lausar byggingar sem ætlaðar eru til svefns eða daglegrar dvalar manna í fjóra mánuði eða lengur á sama stað , svo sem starfsmannabúðir og húsvagnar . Mannvirki á eða í hafi , vötnum og ám sem hafa fasta staðsetningu teljast einnig til mannvirkja samkvæmt lögum þessum . Skilgreining hugtaksins mengunaróhapp verður svohljóðandi : Þegar bráðamengun verður og eiturefni eða önnur efni berast eða kunna að berast í umhverfið og tafarlaus úrræði eru nauðsynleg vegna hættu á tjóni á umhverfi , heilsu fólks eða eignum . Við bætast fjórar nýjar skilgreiningar í réttri stafrófsröð , svohljóðandi : Mengun : Þegar örverur , efni og efnasambönd og eðlisfræðilegir þættir valda óæskilegum og skaðlegum áhrifum á heilsufar almennings , röskun lífríkis eða óhreinkun lofts , láðs eða lagar . 4. gr. laganna orðast svo : Umhverfisráðherra fer með yfirstjórn mála samkvæmt lögum þessum . Mannvirkjastofnun er ráðherra til aðstoðar um málefni er falla undir lög þessi , sbr. lög um mannvirki . Eftirfarandi breytingar verða á 6. gr. laganna : Í stað orðsins „ Brunamálastofnun “ tvívegis í greininni og sama orðs hvarvetna annars staðar í lögunum , að undanskildu ákvæði til bráðabirgða I og II , kemur í viðeigandi beygingarfalli : Mannvirkjastofnun . Á eftir 2. málsl. kemur nýr málsliður , svohljóðandi : Að beiðni slökkviliðsstjóra getur Mannvirkjastofnun gert úttekt á brunavörnum mannvirkja í rekstri þar sem tilteknir starfsmenn eru þjálfaðir í brunavörnum og slökkvistarfi , sbr. 3. mgr. 24. gr. 9. gr. laganna orðast svo : Mannvirkjastofnun starfrækir Brunamálaskóla sem ætlaður er slökkviliðsmönnum , þ.m.t. slökkviliðsstjórum og eldvarnaeftirlitsmönnum . Ráðherra setur í reglugerð nánari ákvæði um starfsemi Brunamálaskólans og hlutverk fagráðs . Eftirfarandi breytingar verða á 11. gr. laganna : Á eftir 2. mgr. kemur ný málsgrein , svohljóðandi : Björgun á fastklemmdu fólki úr mannvirkjum og farartækjum með sérhæfðum björgunarbúnaði skal vera eitt af verkefnum slökkviliðs samkvæmt lögum þessum . 3. mgr. , sem verður 4. mgr. , orðast svo : Í reglugerð skal kveða á um lágmarkskröfur um tækjakost , húsnæði og mannafla slökkviliða , svo og um vatnsöflun til slökkvistarfa . Jafnframt skal í reglugerð kveða á um búnað og þjálfun slökkviliðsmanna vegna mengunaróhappa á landi og vegna björgunar á fastklemmdu fólki úr mannvirkjum og farartækjum að fengnum tillögum Mannvirkjastofnunar og í samráði við Umhverfisstofnun . Eftirfarandi breytingar verða á 12. gr. laganna : A-liður 1. mgr. orðast svo : framkvæma í samvinnu við byggingarfulltrúa öryggisúttekt og eftir atvikum lokaúttekt , sbr. lög um mannvirki , gefa umsagnir um brunavarnir við meðferð byggingarleyfisumsókna óski byggingarfulltrúi þess og hafa þannig eftirlit með því að nýbyggingar og lóðir fullnægi kröfum samkvæmt lögum og reglugerðum um brunavarnir áður en notkun þeirra er heimiluð . Orðin „ í notkun “ í b-lið falla brott . 1. málsl. c-liðar 1. mgr. orðast svo : hafa , í samvinnu við byggingarfulltrúa , eftirlit með því hvort fólk tekur sér búsetu í atvinnuhúsnæði án þess að byggingarleyfi samkvæmt lögum um mannvirki hafi verið veitt fyrir breyttri notkun þess og grípa til viðeigandi þvingunarúrræða skv. VIII. kafla laga þessara og X. kafla laga um mannvirki ef þörf krefur . E-liður 1. mgr. orðast svo : hafa eftirlit með því að eigendur og forráðamenn mannvirkis í rekstri sinni skyldum sínum um brunavarnir samkvæmt lögum og reglugerðum í samræmi við leiðbeiningar sem Mannvirkjastofnun gefur út . Ef ljóst þykir að hætta skapist af ástandi brunavarna og eigandi eða forráðamaður mannvirkis sinnir ekki tilmælum slökkviliðsstjóra um úrbætur án ástæðulauss dráttar , eða ef um ítrekuð brot viðkomandi eiganda eða forráðamanns er að ræða , skal kæra málið til lögreglu . Við bætist ný málsgrein , svohljóðandi : Sveitarfélagi er heimilt að setja sér gjaldskrá um fjárhæð gjalda fyrir aðkomu slökkviliðs við gerð öryggis - og lokaúttekta skv. a-lið 1. mgr. og um innheimtu þeirra . Gjaldskrá skal birt í B-deild Stjórnartíðinda . Slökkviliðsstjóri ræður annað starfslið slökkviliðsins . Í forföllum slökkviliðsstjóra er varaslökkviliðsstjóri yfirmaður slökkviliðs . Á eftir orðinu „ brunavörnum “ í 4. mgr. 16. gr. laganna kemur : björgunarstörfum . Eftirfarandi breytingar verða á 17. gr. laganna : Í stað orðsins „ Ráðherra “ í 3. málsl. 1. mgr. kemur : Mannvirkjastofnun . Á eftir 1. mgr. kemur ný málsgrein , svohljóðandi : Slökkviliðsmenn sem stunda reykköfun skulu hafa staðist læknisskoðun , þrekpróf , þolpróf og aðra mælingu líkamsástands samkvæmt því sem nánar er kveðið á um í reglugerð . 2. mgr. , sem verður 3. mgr. , orðast svo : Ráðherra skal að fenginni tillögu Mannvirkjastofnunar setja reglugerð um menntun og önnur skilyrði til að öðlast löggildingu , um reglubundna læknisskoðun vegna reykköfunar og um réttindi og skyldur slökkviliðsstjóra og slökkviliðsmanna . Heimilt er að rífa niður byggingar ef slökkviliðsstjóri álítur það nauðsynlegt til að stöðva útbreiðslu elds eða mengunar . Eftirfarandi breytingar verða á 3. mgr. 23. gr. laganna : Í stað orðsins „ byggingarnefndar “ í 1. málsl. kemur : byggingarfulltrúa . 2. málsl. orðast svo : Áður en byggingarfulltrúi veitir samþykki sitt skal hann leita álits slökkviliðsstjóra . Um málsmeðferð Mannvirkjastofnunar og réttarfarsúrræði fer samkvæmt ákvæðum VIII. kafla laga um mannvirki . Á eftir 38. gr. laganna kemur ný grein , 38. gr. a , sem orðast svo ásamt fyrirsögn : Þjónustuaðilar brunavarna . Þeir sem bjóða þjónustu við viðhald , skoðun , áfyllingu og þrýstiprófun handslökkvitækja og reykköfunarbúnaðar skulu hafa starfsleyfi Mannvirkjastofnunar . Skilyrði til að öðlast slíkt starfsleyfi er að viðkomandi þjónustuaðili uppfylli kröfur reglugerðar sem ráðherra setur um húsnæði , öryggi og lágmarkstækjabúnað vegna starfseminnar og að þeir starfsmenn sem annast uppsetningu , viðhald og skoðun slíks búnaðar hafi lokið námi og staðist próf sem Mannvirkjastofnun heldur . Ráðherra setur í reglugerð nánari kröfur um framkvæmd þessarar greinar , þ.m.t. um veitingu starfsleyfis fyrir starfsmenn þjónustuaðila og um nám þeirra og próf. Mannvirkjastofnun er heimilt að innheimta gjald við útgáfu starfsleyfis samkvæmt þessari grein og fyrir námskeiðshald . Upphæð gjalds skal taka mið af kostnaði við einstök verkefni og skal byggð á rekstraráætlun þar sem fram koma þau rök sem ákvörðun gjalds byggist á . Vinnan skal miða að því að skýra ákvæði laganna , m.a. hvað varðar viðbragðsstyrk á flugvöllum , starfsleyfisskyldu þeirra og eftirlit með þeirri starfsemi . Niðurstaða þeirrar vinnu skal kynnt umhverfisnefnd Alþingis og samgöngunefnd Alþingis eigi síðar en 15. maí 2011 .